OpenLLM-France/wikimedia huggingface dataset:
# AIM-132 ASRAAM

L'AIM-132 ASRAAM és un míssil aire-aire de guia infraroja i curt abast, fabricat pel consorci europeu MATRA. El nom prové de l'acrònim en anglès: Advanced Short-Range Air-to-Air Missile (o Míssil de Curt Abast Aire-Aire). S'ha dissenyat seguint les especificacions de la Royal Air Force i competeix amb el míssil estatunidenc AIM-9 Sidewinder i l'IRIS-T.
El seu muntatge és idèntic al del Sidewinder, cosa que li permet ser equipat en tots els avions occidentals. Va entrar en servei a la Royal Air Force britànica el 1998 a bord dels Panavia Tornado, i poc després, sobre els Harrier GR7. També pot ser equipat en l'Eurofighter Typhoon i en els F/A-18 Hornet.

## Operadors

* Regne Unit: Royal Air Force
* Austràlia: Reial Força Aèria Australiana
* Índia: Força Aèria Índia (L'Índia pretén firmar un contracte per adquirir l'ASRAAM en substitució dels seus míssils aire-aire Matra Magic R550)

## Vegeu també

* AIM-9 Sidewinder
* IRIS-T
* MBDA MICA
* R550 Magic

## Referències

* ↑ http://www.mbda-systems.com/mediagallery/files/asraam_background-1367919209.pdf Arxivat 2013-10-04 a Wayback Machine.
* ↑ Youtube Documentary. «ASRAAM». Science & Technology. [Consulta: 10 juliol 2009].
* ↑ «AIM-132 ASRAAM». Fas.org. [Consulta: 12 desembre 2011].
* ↑ http://www.sps-aviation.com/exclusive/?id=269&q=IAF-to-sign-missile-deal-with-MBDA-shortly
# Murles

    Pel municipi francès de Murles, occità Murlas, vegeu Murlas
Els murles són un poble del Sudan del Sud i zona adjacent a la frontera, dins Etiòpia. Viuen principalment al comtat de Pibor a l'estat de Jonglei. Els dinkes els anomenen beirs (singular beir) i apareixen també com a murlis (singular murli). La seva llengua s'anomena avui dia didinga i abans murle-didinga i el parlen quatre pobles separats però amb origen comú a Etiòpia a la zona del llac Turkana. Són pastors i alguns cristians i altres animistes.
La Murle Force fou una milícia formada per l'ètnia murle, pastors i guerrers, que finalment fou atreta per la South Sudan Defence Force de Riak Machar, de base nuer. Ismael Konyi fou el seu cap, i és també major general i sultà (també va tenir un alt càrrec del govern a l'Estat de Jonglei durant el govern de coalició de 1997 a 2002). Després del 2005 van donar suport al SPLA.

## Enllaços externs

* Ethnologue
# Ogbia

L'Ogbia és una llengua que es parlen els membres de clan ijaw dels ogbies a l'estat de Bayelsa del sud-est de Nigèria. Es parla concretament a la LGA de Brass.
L'ogbia és una llengua que forma part de les llengües Central Delta de les llengües del riu Cross de la família lingüística de les llengües Benué-Congo.Segons l'ethnologue el 1989 tenia 200.000 parlants. Els dialectes de l'ogbia són: l'agholo (o kolo), l'oloibiri i l'anyama.
Tot i que els ogbies són un grup ijaw, han desenvolupat una llengua i cultura diferenciada de la resta degut a l'aïllament que van patir durant l'època del comerç d'esclaus atlàntic.

## Població i religió

El 98% dels ogbies professen confessions cristianes: el 60% són catòlics, el 20% són anglicans, el 5% són protestants i el 15% són d'esglésies independents, i el 29% són evangèlics. El 2% restant creuen en religions tradicionals africanes.

## Referències

* 1 2 Ogbia, Ogbinya a Joshuaproject
* 1 2 Ogbia a l'ethnologue
* ↑ ogbies a ijawland.info
# Corporació de Radiodifusió Israeliana

La Corporació de Radiodifusió Israeliana (IPBC) (en hebreu, תאגיד השידור הישראלי), més coneguda per la marca "Kan" (en hebreu, כאן, en català, «Aquí») és la radiodifusora pública d'Israel des 2017.
L'empresa va ser constituïda el 2015 com a reemplaçament de l'anterior corporació pública, l'Autoritat de Radiodifusió d'Israel (IBA). Després d'un any de negociació, el nou mitjà va poder començar les seves emissions el 15 de maig de 2017 sobre les freqüències de la seva antecessora. "Kan" gestiona nou emissores de ràdio, tres canals de televisió i un portal web multimèdia amb vídeo sota demanda.

## Història

La Corporació de Radiodifusió Israelià (IPBC) és la substituta de l'Autoritat de Radiodifusió d'Israel (IBA), l'empresa pública israeliana durant 49 anys. Amb problemes financers des de la irrupció de la televisió privada en els anys 1990, la IBA arrossegava números vermells i una elevada plantilla, formada per més de 1.050 empleados. El 2014, la Knesset va aprovar una reforma dels mitjans públics israelians mitjançant el tancament de la IBA, la seva reemplaçament per una nova empresa, i l'eliminació de l'impost directe de radiodifusión.
Inicialment previst per a 2016, el llançament de IPBC ha patit diversos retards; primer a causa de les negociacions amb l'Histadrut sobre els acomiadaments, i més tard per disputes en la coalició de govern. El primer ministre Benjamin Netanyahu pretenia avortar el canvi, al·legant que la plantilla contractada per IPBC exerciria una línia informativa crítica amb l'executiu, però finalment va acordar amb els seus socis de coalició que el nou mitjà naixés sense serveis informatius, segregats en una altra empresa. No obstant això, la Cort Suprema d'Israel va suspendre l'estructura plantejada un dia abans del llançament, per la qual cosa sí que hi haurà una redacció informativa.
Les emissions de Kan van començar el 15 de maig de 2017, sobre les freqüències de l'antiga IBA que havien estat tancades un dia antes. El nou mitjà va néixer amb una plantilla de 450 empleats.

## Referències

* 1 2 3 4 5 Emergui, Sal «Nace envuelta en polémica la nueva radiotelevisión pública de Israel». El Mundo, 15-05-2017 [Consulta: 18 maig 2019].
* ↑ Wootliff, Raoul «With emotional Eurovision farewell, Channel 1 signs off». Times of Israel, 14-05-2017 [Consulta: 18 maig 2019].
* ↑ Tucker, Nati; Amir, Teig «Israel Broadcasting Authority to Be Shut Down and Replaced». Haaretz, 06-03-2014 [Consulta: 18 maig 2019].
* ↑ Sanz, Juan Carlos «Sin noticias en la televisión de Netanyahu. El nuevo canal público de Israel nace con informativos segregados ante la presión del primer ministro». El País, 15-05-2017 [Consulta: 18 maig 2019].
* ↑ Tucker, Nati; Zrahiya, Zvi «Israel's New Public Broadcasting Era Begins on Monday After Three Years of Political Wars. Israel Broadcasting Authority's successor, Kan, will go on the air side by side with a separate news corporation». Haaretz, 12-05-2017 [Consulta: 18 maig 2019].

## Enllaços externs

* Lloc web oficial de Kan en hebreu Arxivat 2021-05-05 a Wayback Machine.
** en anglès
** en castellà
# Albert Beckaert

Albert Beckaert (Moorsele, Wevelgem, 10 de juny de 1910 - Kortrijk, 29 de maig de 1980) va ser un ciclista belga que va córrer entre 1932 i 1939, sent professional els darrers 4 anys. En el seu palmarès destaca la victòria a la Lieja-Bastogne-Lieja de 1936.

## Palmarès

* 1936
** 1r de la Lieja-Bastogne-Lieja
** 1r a Deurne
** 1r del Gran Premi de Wisingues
** Vencedor d'una etapa al Circuit de l'Oest
* 1937
** 1r a la París-Brussel·les
** 1r de la París-Rennes
** 1r al Circuit de Pas de Calais i vencedor de 2 etapes
** Vencedor d'una etapa de la París-Niça

### Resultats al Giro d'Itàlia

* 1939. 42è de la classificació general

## Referències

* ↑ «BECKAERT Albert». [Consulta: 9 novembre 2022].
* ↑ «Palmarès d'Albert Beckaert (Bel)». [Consulta: 9 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Albert BECKAERT» (en italià). [Consulta: 9 novembre 2022].

## Enllaços externs

* Palmarès d'Albert Beckaert a siteducyclisme.net
# Sidi Youssef Ben Ahmed

Sidi Youssef Ben Ahmed (en àrab سيدي يوسف بن أحمد, Sīdī Yūsuf ibn Aḥmad; en amazic ⵙⵉⴷⵉ ⵢⵓⵙⴼ ⴱⵏ ⵃⵎⴷ) és una municipi rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 12.362 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Illa Charcot

Illa Charcot o Terra Charcot és una illa de l'Antàrtida que fa 48 km de llargada i 40 km d'amplada, està totalment coberta de gel excepte en les muntanyes prominents que dominen la costa nord. L'illa Charcot es troba al Mar de Bellingshausen, a 89 km a l'oest de l'illa Alexander, i a uns 50 km al nord de l'illa Latady. El Cap Byrd situat a l'extrem nord és un punt geomorfològicament notable.

## Història

L'illa Charcot va ser descoberta l'11 de gener de 1910, per l'Expedició Antàrtica Francesa comandada per Jean-Baptiste Charcot, qui, per insistència de la tripulació i per la recomanació d'Edwin S. Balch i altres, la va batejar com Terra Charcot. Ho va fer en honor del seu pare, el famós metge, Jean-Martin Charcot. La insularitat de la Terra Charcot va ser provada per Sir Hubert Wilkins, el 29 de desembre de 1929.
# Sakhi

«Sakhi» té aquests significats:
* Sakhi (Escítia) terres dominades pels escites a la vora de la mar Càspia.
* Sakhi (sikhisme) relat històric del sikhisme.
* Sakhi (Iran), llogaret a la Província de Khuzestan
* Sakhi (Nepal), llogaret
* Sakhi Dad Mujahid, viceministre de Defensa de l'Afganistan sota el règim talibà
* Sakhi (polític), polític afganès
# AML

AML té els següents significats:
* Àrea Metropolitana de Lisboa, territori de Portugal amb capital a Lisboa
* Arxiu Municipal de Lleida, arxiu històric de l'Ajuntament de Lleida
# New Mexico Thunderbirds

New Mexico Thunderbirds és un equip professional de bàsquet que juga a la D-League. Resident a Albuquerque, els seus afiliats de l'NBA són Dallas Mavericks i Miami Heat.

## Resultats de cada any

Llegenda: V = Victòries, D = Derrotes, % = % de victòries
| Temporada | V | D | % | Playoffs | Resultats |
| Huntsville Flight ||||||
| 2001-02 | 26 | 30 | .464 | | |
| 2002-03 | 22 | 28 | .440 | | |
| 2003-04 | 24 | 22 | .522 | Guanyà les semifinals Perdé la D-League Finals | Huntsville 108, Charleston 100 Asheville 108, Huntsville 106 |
| 2004-05 | 27 | 21 | .563 | Perdé les semifinals | Asheville 90, Huntsville 86 |
| Albuquerque Thunderbirds ||||||
| 2005-06 | 26 | 22 | .542 | Guanyà les semifinals Guanyà la D-League Finals | Albuquerque 80 Florida 71 Albuquerque 119, Fort Worth 108 |
| 2006-07 | 24 | 26 | .480 | Perdé les semifinals | Colorado 130, Albuquerque 100 |
| 2007-08 | 22 | 28 | .440 | | |
| 2008-09 | 24 | 26 | .480 | | |
| 2009-10 | 0 | 0 | .000 | | |
| Total | 195 | 203 | .490 | |

## Enllaços externs

* Web oficial dels Albuquerque Thunderbirds Arxivat 2006-04-27 a Wayback Machine.
# Alabarca

Alabarca és un títol grec que es donava al cap de la comunitat jueva a la ciutat d'Alexandria, a Egipte durant el període hel·lenístic i romà. La seva missió principal era recollir les taxes a la comunitat jueva i pagar-les al govern. La seva etimologia presenta seriosos dubtes.

## Referències

* ↑ Vidal Rosich, Cosm; Grandia, Marian. Diccionari popular de la llengua catalana: Catalunya, Mallorca, Valencia, Andorra, Rosselló, Sardenya, Llenguadoc & contenit totes les paraules compresas en tots los altres diccionaris catalans d'ençá de la publicació del primer, en 1650, pel gramátich en Pere Torra. F. Baxaría, 1904, p. 386.
* ↑ Krauss, Samuel. «Alabarch» (en anglès). Jewish Encyclopedia. [Consulta: 27 juny 2021].
# Sidi Ameur (Tunísia)

Sidi Ameur (àrab: سيدي عامر, Sīdī ʿĀmir) és una vila del Sahel tunisià, propera a Sahline, uns pocs quilòmetres l'oest de Monastir. Integrada la governació de Monastir, constitueix, juntament amb Masjed Aïssa, una municipalitat amb 8.404 habitants en 2014, dependent de la delegació de Sahline.
El seu nom prové de la zàuiya de Sidi Ameur El Mzoughi, un sant musulmà del segle xv originari del Marroc, el sepulcre del qual atreu un pelegrinatge anual de diversos milers de persones, majoritàriament originàries de Sfax. Les cerimònies, organitzades coincidint amb la Festa del sacrifici, s'acompanyen de cants místics.

## Administració

Dona nom a una municipalitat o baladiyya, amb codi geogràfic 32 14 (ISO 3166-2:TN-12), dividida en dues circumscripcions o dàïres:
* Sidi Ameur (32 15 11)
* Masjed Aïssa (32 15 12)
Al mateix temps, les dues viles formen dos sectors, amb codis geogràfics 32 53 53 i 32 53 55 respectivament, de la delegació o mutamadiyya de Sahline (32 53).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 148-150. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 82-85. ISSN: 1737-7838 [Consulta: 18 agost 2021].

## Enllaços externs

* Sidi Ameur - Lloc web oficial
# Sakesphorus

Sakesphorus és un gènere d'ocells de la família dels tamnofílids (Thamnophilidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
* Sakesphorus canadensis - batarà capnegre.
* Sakesphorus luctuosus - batarà luctuós.
* Sakesphorus cristatus - batarà galtaargentat.
# AOF

AOF té els següents significats:
* Associació Occitana de Futbol, associació promotora del futbol a Occitània i de la seva selecció
* Àfrica Occidental Francesa, nom conjunt de les colònies franceses a l'Àfrica Occidental
* Art of Fighting, sèrie de videojocs de lluita desenvolupada per SNK
* Altorientalische Forschungen, revista científica sobre assiriologia i arqueologia de l'Antic Orient Pròxim
# New Middletown

«New Middletown» té aquests significats:
* New Middletown (Indiana), població dels Estats Units a l'estat d'Indiana.
* New Middletown (Ohio), població dels Estats Units a l'estat d'Ohio.
# Copa del Món de Futbol 2018 - Grup G

El Grup G de la Copa del Món de Futbol 2018, realitzada a Rússia, està compost per quatre equips, que s'enfrontaran entre ells amb un total de sis partits. Quan acabin aquests partits, els dos equips amb més punts es classificaran per a la fase següent.
El primer lloc d'aquest grup s'enfrontarà contra el segon del grup H. El segon lloc del grup s'enfrontarà al primer del grup H.

## Integrants

El grup G està integrat per les seleccions següents:
| Bèlgica | Anglaterra | Tunísia | Panamà |
Segons el Ranking Mundial de la FIFA del 15 de març del 2018, Bèlgica estava classificada en 5è lloc, Anglaterra en el 16è, Tunísia en el 23è i Panamà en el 53è.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Bèlgica | 3 | 3 | 0 | 0 | 9 | 2 | +7 | 9 | Avança a segona fase |
| 2 | Anglaterra | 3 | 2 | 0 | 1 | 8 | 3 | +5 | 6 | Avança a segona fase |
| 3 | Tunísia | 3 | 1 | 0 | 2 | 5 | 8 | −3 | 3 | |
| 4 | Panamà | 3 | 0 | 0 | 3 | 2 | 11 | −9 | 0 | |

## Partits
### Bèlgica vs. Panamà

| Bèlgica | 3–0 | Panamà |
| Mertens 47' Lukaku 69', 75' | Informe | |

### Tunísia vs. Anglaterra

| Tunísia | 1–2 | Anglaterra |
| Sassi 35' (p.) | Informe | Kane 11', 90+1' |

### Bèlgica vs. Tunísia

| Bèlgica | 5–2 | Tunísia |
| E. Hazard 6' (p.), 51' Lukaku 16', 45+3' Batshuayi 90' | Informe | Bronn 18' Khazri 90+3' |

### Anglaterra vs. Panamà

| Anglaterra | 6–1 | Panamà |
| Stones 8', 40' Kane 22' (p.), 45+1' (p.), 62' Lingard 36' | Informe | Baloy 78' |

### Anglaterra vs. Bèlgica

| Anglaterra | 0–1 | Bèlgica |
| | Informe | Januzaj 51' |

### Panamà vs. Tunísia

| Panamà | 1–2 | Tunísia |
| Meriah 33' (p.p.) | Informe | Ben Youssef 51' Khazri 66' |

## Referències

* ↑ FIFA.com. «Clasificación Mundial FIFA/Coca Cola - Clasificación completa - FIFA.com» (en espanyol europeu), 15-03-2018. Arxivat de l'original el 2020-04-26. [Consulta: 26 gener 2020].
* ↑ «Match report – Group G – Belgium v Panama» (PDF). Fédération Internationale de Football Association, 18-06-2018. [Consulta: 18 juny 2018].
* ↑ «Match report – Group G – Tunisia v England» (PDF). Fédération Internationale de Football Association, 18-06-2018. [Consulta: 18 juny 2018].
* ↑ «Match report – Group G – Belgium v Tunisia» (PDF). Fédération Internationale de Football Association, 23-06-2018. [Consulta: 23 juny 2018].
* ↑ «Match report – Group G – England v Panama» (PDF). Fédération Internationale de Football Association, 24-06-2018. [Consulta: 24 juny 2018].
* ↑ «Match report – Group G – England v Belgium» (PDF). Fédération Internationale de Football Association, 28-06-2018. [Consulta: 28 juny 2018].
* ↑ «Match report – Group G – Panama v Tunisia» (PDF). Fédération Internationale de Football Association, 28-06-2018. [Consulta: 28 juny 2018].
# Agrippina (cràter)

Agrippina és un cràter d'impacte en el planeta Venus de 38,6 km de diàmetre. Porta el nom d'Agripina I (c. 13 aC-33), emperadriu romana, i el seu nom va ser aprovat per la Unió Astronòmica Internacional el 1991.

## Referències

* ↑ «Agrippina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Seljalandsfoss

Seljalandsfoss és una cascada que es troba al sud d'Islàndia, sota la glacera de l'Eyjafjallajökull. El riu Seljalandsá té aquí una caiguda de 66 metres, formant la cascada. Cau per uns penya-segats que temps enrere van formar part de la línia antiga de la costa. És possible caminar per darrere de la cascada.
És una de les cascades més famoses de tot el país. És molt pintoresca i la seva imatge es pot trobar en molts llibres i calendaris. Seljalandsfoss es troba entre Selfoss i Skógafoss, a la cruïlla entre la ruta 1 i la carretera que va a Þórsmörk.

## Vegeu també

* Llista de cascades
* Llista de les cascades d'Islàndia
# Irkalla

A la mitologia Mesopotàmica, Irkalla (Accadi, també Ir-Kalla, Irkalia), Kur (sumeri) o Ersetu (Accadi) és l'inframon del que no hi ha cap retorn. També era anomenad terra del no retorn, Kurnugia en sumeri i Erset la tari en Accadi. Kur és governat per la deessa Ereixkigali i el seu consort, el déu de la mort Nergal.
Irkalla era originàriament un altre nom per Ereshkigal, qui va governar el inframon en solitari fins que Nergal va ser enviat al inframon i va seduir Ereshkigal (a la mitologia babilònica). Ambdós la deitat i la ubicació van ser anomenats Irkalla, tal com passava amb Hades a la mitologia grega.
L'inframon sumeri era un lloc per els cossos dels morts després de la seva mort. El viatge al món dels morts passava a través de set portes en el seu viatge a través del portal deixant articles de roba i ornaments a cadascuna de les portes, no necessàriament per elecció, ja que hi hi havia un guardià a cada porta que agafava un peatge pel passatge i per evitar que els morts anèssin per un camí incorrecte. Els cossos dels morts es descomponen al més enllà de la mateixa manera com ho farien al món dels vius.
En ser una destinació subterrània on van els morts, Irkalla és similar al Sheol de la Bíblia hebrea o al Hades de la mitologia grega clàssica. És diferent d'altres versions més esperançadores del més enllà, com la que tenien els contemporanis egipcis i posteriorment a la filosofia Platònica, al judaisme, i al cristianisme. Irkalla també és diferent del Tàrtar grec i la perspectiva cristiana del infern. A Irkalla no hi ha cap càstig o recompensa, sent més aviat una versió més trista de la vida al món dels vius, tenint Erishkigal un doble paper d'alcaid i guardià dels morts més que un governant sinistre com Satan o els déus de la mort d'altres religions.

## Referències

* ↑ Encyclopedia of Ancient Deities By Charles Russell Coulter, Patricia Turner

## Bibliografia

* Horowitz, W. (1998): Mesopotamian Geografia Còsmica, Eisenbrauns.
* Déus, Dimonis i Símbols d'Antic Mesopotamia per Jeremy Negre i Anthony Verd (ISBN 0-292-70794-0 )
* El Gilgamesh Èpica i Vell Testament Parallels per Alexander Heidel (ISBN 0-226-32398-6 )
# Saint-Thual

Saint-Thual (en bretó Sant-Tual, en gal·ló Saent-Tuau) és un municipi francès, situat a la regió de Bretanya, al departament d'Ille i Vilaine. L'any 2006 tenia 612 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 403 | 468 | 423 | 376 | 391 | 412 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Henri Guéroc | |
# Acili Glabrió

Els Acili Glabrió (llatí: Acilii Glabriones, singular Acilius Glabrio) foren una branca de la gens Acília que portà el cognomen Glabrió. Deriva de l'adjectiu llatí glaber 'pelat', 'calb', probablement pel fet que el primer portador era calb.
Els Acili Glabrió eren d'origen plebeu, i apareixen per primera vegada als Fasti consulars de l'any 191, i a partir de llavors el nom apareix més sovint. El darrer dels Glabrions de rang consular va ser Anici Acili Glabrió Faust, cònsol sufecte l'any 438.
Personatges principals foren:
* Gai Acili Glabrió, tribú de la plebs el 197 aC.
* Mani Acili Glabrió, tribú de la plebs el 201 aC i cònsol el 191 aC.
* Mani Acili Glabrió, cònsol sufecte el 154 aC.
* Marc Acili Glabrió, tribú de la plebs.
* Mani Acili Glabrió, cònsol el 67 aC.
* Mani Acili Glabrió, governador d'Acaia.
* Mani Acili Glabrió, cònsol amb Trajà l'any 91.
* Mani Acili Glabrió, cònsol el 152.

## Referències

* ↑ Gaffiot, Félix. «Glaber». Dictionnaire Latin-Français. [Consulta: 10 setembre 2020].
* ↑ Titus Livi Ab Urbe Condita XXXV, 10-24. XXXVI, 57
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 270.
# Norwegian Air Norway

Norwegian Air Norway AS (codi IATA: DH; codi OACI: NAN; indicatiu: NORSHIP) és una aerolínia de baix cost noruega. Creat el 17 de juny de 2013, opera serveis regulars des de l'aeroport d'Oslo-Gardermoen. Tots els avions estan registrats a Noruega.

## Referències

* ↑ (anglès)}Norwegian Air Norway AS
* ↑ (anglès)Norwegian Air Norway Fleet Details and History
* ↑ (anglès)Norwegian Air Norway wins US go-ahead

## Enllaços externs

* Pàgina web oficial de Norwegian Air Norway